איך מאשרים הסכם ממון?
על פי החוק בישראל, הסכם ממון חובה לאשר בפני ערכאה שיפוטית (בית משפט לענייני משפחה, או בית דין דתי מוסמך) על מנת שיהא לו תוקף. כאשר בני הזוג טרם נישאו ניתן לאשרו גם בפני נוטריון, או רושם הנישואין. הסכם ממון בין ידועים בציבור אין חובה לאשר. את ההסכם מומלץ לערוך באמצעות עורך דין הסכם ממון מומחה. ניסוח מקצועי של הסכם ממון איכותי יביא לכך שלא יהא ניתן להתערב בו לצורכי פרשנות ו/או ביטולו ע"י ערכאות שיפוטיות.
he
מדוע חשוב לערוך הסכם ממון?
הסכם ממון מהווה מעין "פוליסת ביטוח" לזוגיות. הוא נועד להבטיח כי במקרה של פרידה או גירושין לא יתעוררו "הפתעות" באשר לאופן חלוקת הממון ויתר הסוגיות השונות שנקבעו בהסכם, במטרה למנוע מחלוקות ומאבקים משפטיים בערכאות, ככל הנוגע לעניינים הללו. על מנת שלא להגיע למצב שבו בן או בת הזוג שלכם יגישו בעתיד תביעות המבקשות לנגוס ברכושכם מתוך כעס, פגיעה, נקמה, חמדנות, סחטנות וכו' – חשוב לערוך הסכם ממון.
he
מהו הסכם ממון?
הסכם ממון הוא חוזה הנערך לפי חוק יחסי ממון בין בני זוג, תשל"ג-1973, במסגרתו בני זוג מסדירים ביניהם את ענייני הרכוש (הקיים והעתידי), וכן עניינים משפטיים נוספים, וזאת בהתאם לנתונים, לצרכים ולמטרות הספציפיים שלהם. הדרך היחידה להסדיר חלוקת רכוש באופן שונה מזה הקבוע בחוק היא ע"י הסכם ממון. זהו הסכם הצופה פני עתיד, ולכן רצוי שיכלול מענה לסיטואציות שונות, כגון: התפתחויות כלכליות, הבאת ילדים, קבלת מתנות או ירושות, שינוי באורח חיים, ועוד.
he
מתי כדאי לערוך הסכם ממון?
הסכם ממון יכול להיערך בכל שלב של הקשר. ניתן לערוך הסכם טרום נישואין, או במהלך נישואין, וכן במקרה של ידועים בציבור. כדאי לחתום על הסכם ממון בשלב מוקדם יחסית של הזוגיות, כאשר בני זוג נמצאים בתקופה טובה ומתנהלים על מי מנוחות והם מסוגלים לגבש הסכמות הדדיות באופן מושכל, הוגן ומכבד. טעות נפוצה היא, כי הסכם ממון נועד לעשירים בלבד. ההסכם יוצר ודאות משפטית לגבי המדיניות הכלכלית הצפויה המועדפת על בני הזוג.
he